Η Ζωή της Αντέλ

Η Ζωή της Αντέλ ή Η Ζωή της Αντέλ (Κεφάλαια 1&2) (γαλ. La Vie d'Adèle – Chapitres 1 & 2) είναι μια γαλλική ρομαντική, δραματική ταινία του 2013, γραμμένη και σκηνοθετημένη από τον Αμπντελατίφ Κεσίς με πρωταγωνίστριες τις Λεά Σεντού και Αντέλ Εξαρχόπουλος. Η ταινία περιστρέφεται γύρω από τη ζωή της Αντέλ (που την υποδύεται η Αντέλ Εξαρχόπουλος), μιας Γαλλίδας εφήβου που ανακαλύπτει την επιθυμία και την ελευθερία όταν μπαίνει στη ζωή της μια λεσβία ζωγράφος με μπλε μαλλιά (την υποδύεται η Λέα Σεντού).

Στο Φεστιβάλ των Καννών το 2013, η ταινία κέρδισε ομόφωνα τον Χρυσό Φοίνικα από την επίσημη επιτροπή και από το FIPRESCI. Είναι η πρώτη φορά που ο Χρυσός Φοίνικας απονεμήθηκε ταυτόχρονα και στον σκηνοθέτη καθώς και στις πρωταγωνίστριες, με την Λέα Σεντού και την Αντέλ Εξαρχόπουλος να γίνονται οι μοναδικές γυναίκες μετά την σκηνοθέτη Jane Campion που κέρδισαν ποτέ αυτό το βραβείο.

Η ζωή της Αντέλ βασίζεται σε ένα Γαλλικό κόμικ (graphic novel) του 2010 με τον τίτλο Το Μπλε είναι το πιο ζεστό χρώμα της Ζιλί Μαρό, το οποίο κυκλοφορεί μεταφρασμένο στην Ελλάδα από τον Οκτώβριο 2013. Η ταινία απέσπασε πολλά βραβεία και χαρακτηρίστηκε από πολλούς κριτικούς κινηματογράφου ως η καλύτερη ταινία του 2013.

Παραγωγή

Γυρίσματα
Αν και αρχικά η ταινία ήταν προγραμματισμένη να γυριστεί σε δυόμιση μήνες, τελικά τα γυρίσματα κράτησαν πέντε, από το Μάρτιο ως τον Αύγουστο του 2012 με προϋπολογισμό 4 εκατομμύρια ευρώ. Τα μέρη που γυρίστηκε η ταινία ήταν η πόλη Λιλ και οι περιοχές Ρούμπε και Liévin.

Διαμάχες
Στην πρεμιέρα της ταινίας το 2013 στο φεστιβάλ των Καννών, μια έκθεση της Γαλλικής Ένωσης τεχνικών οπτικοακουστικών μέσων και κινηματογράφου (Syndicat des professionnels de l'industrie de l'audiovisuel et du cinéma) κατέκρινε τις συνθήκες εργασίας κατά τα γυρίσματα. Η έκθεση αναφέρει ότι τα γυρίσματα έγιναν υπό "βαρύ" κλίμα και με συμπεριφορά κοντά στην "ηθική παρενόχληση". Τα μέλη και οι τεχνικοί των γυρισμάτων κατηγόρησαν τον σκηνοθέτη και παραγωγό Αμπντελατίφ Κεσίς για απλήρωτες υπερωρίες, μη σταθερές συνθήκες εργασίας, για παραβιάσεις της εργατικής νομοθεσίας και για παρενοχλήσεις, που οδήγησαν ορισμένους τεχνικούς να παραιτηθούν.

Τον Σεπτέμβριο του 2013 η Λέα Σεϊντού και η Αντέλ Εξαρχόπουλος, επίσης παραπονέθηκαν για την συμπεριφορά του Κεσίς, κατά τα γυρίσματα. Περιέγραψαν την εμπειρία τους ως "φρικτή" και ανέφεραν ότι δεν πρόκειται να δουλέψουν μαζί του ξανά. Σε συνέντευξή της τον Ιανουάριο του 2014 η Σεϊντού ξεκαθάρισε ότι: "Είμαι αρκετά χαρούμενη με την ταινία. Τα γυρίσματα ήταν δύσκολα και ίσως πολλοί να νομίζουν ότι απλά παραπονιόμουν και ήμουν καλομαθημένη, αλλά δεν είναι έτσι. Απλά είπα ότι ήταν δύσκολα. Η αλήθεια είναι ότι ήταν εξαιρετικά δύσκολα, αλλά εντάξει. Δεν με πειράζει που ήταν δύσκολα. Μου αρέσει να δοκιμάζομαι. Η ζωή είναι πολύ πιο δύσκολη. Είναι πολύ ειλικρινής σκηνοθέτης και λατρεύω το σινεμά του. Πραγματικά μου αρέσει ως σκηνοθέτης. Τι και αν μας συμπεριφέρθηκε έτσι;"

Πρωταγωνιστές

 Λέα Σεϊντού ως Έμα
 Αντέλ Εξαρχόπουλος ως Αντέλ
 Salim Kechiouche ως Samir
 Aurélien Recoing ως πατέρας της Αντέλ
 Catherine Salée ως μητέρα της Αντέλ
 Benjamin Siksou ως Antoine
 Mona Walravens ως Lise 
 Alma Jodorowsky ως Béatrice 
 Jérémie Laheurte ως Thomas
 Anne Loiret ως μητέρα της Έμα
 Benoît Pilot ως θετός πατέρας της Έμα
 Sandor Funtek ως Valentin
 Fanny Maurin ως Amélie 
 Maelys Cabezon ως Laetitia 
 Stéphane Mercoyrol ως Joachim
 Aurelie Lemanceau ως Sabine

Παραπομπές

Εξωτερικοί σύνδεσμοι 

 
 
 
 
 
 Cannes Film Festival press kit

Ταινίες του 2013
Γαλλικές ταινίες
Γαλλικές ταινίες συσχετιζόμενες με ΛΟΑΤ
Νικητές Χρυσού Φοίνικα
Ταινίες βασισμένες σε κόμικς
Βελγικές ταινίες
Βελγικές ταινίες συσχετιζόμενες με ΛΟΑΤ
Γαλλικές ερωτικές ταινίες
Ερωτικές αισθηματικές ταινίες
Ερωτικές δραματικές ταινίες
Γαλλικές αισθηματικές δραματικές ταινίες
Ταινίες γυρισμένες στη Γαλλία
Ισπανικές ταινίες
Ισπανικές αισθηματικές δραματικές ταινίες